Nyt teleselskab slår dørene op i dag

Billige priser og et abonnement uden binding. Sådan vil Alka Mobil forsøge at lokke kunder i butikken. Forsikringskæmpen lancerer sit teleselskab i dag, men det er kun for en udvalg skare på 2,5 millioner danskere.

“Med en pris på 59 kroner om måneden for fri tale, fri sms, fri mms og 7 GB data i Danmark bliver Alka Mobil landets absolut billigste fri tale- mobilabonnement,” hævder selskabet i en pressemeddelelse.

Det er dog kun de omkring 2,5 millioner danskere, som er kunder i Alka eller medlem af et af de fagforbund, som Alka samarbejder med, der kan få glæde af Alka Mobil.

– Mange betaler for abonnementer med en hulens masse data, som de slet ikke bruger. Vores abonnement indeholder data, der dækker behovet for 95 procent af danskerne, forklarer Frederik Sjørslev Søgaard, direktør Frederik Sjørslev Søgaard, Alka Forsikring. Han har en årelang baggrund i telebranchen, blandt andet som direktør for TDC Privat

– Vi står i en anden situation end andre udbydere af mobiltelefoni. For os handler det ikke om at tjene penge på mobiltelefoni. Det drejer sig udelukkende om at kunne give vores kunder og forbundsmedlemmer nogle attraktive fordele, der gør dem glade, tilfredse og forhåbentlig loyale, siger Frederik Sjørslev Søgaard.

Alka Mobil benytter Telias TT-netværk og vil, når netværket er klar, også kunne tilbyde 5G loves det.

Ud over det billige abonnement, der kun gælder inden for landets grænser, tilbyder det nye teleselskab også et såkaldt EU-abonnement, der kan bruges i, ja, Europa. Det koster 84 kroner om måneden og indeholder 10 gigabyte data.

På hjemmesiden kan du se en liste over de 17 fagforbund, der giver adgang til teleselskabet, selv om man ikke er kunde hos Alka Forsikring,

Nyt teleselskab slår dørene op i dag